ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการเพิ่มความเข้มแข็งของเศรษฐกิจฐานรากตามแนวทางประชารัฐพ.ศ. ๒๕๕๙ เนื่องจากภาวะเศรษฐกิจประเทศไทยประสบปัญหาการชะลอตัวคณะรัฐมนตรี เมื่อวันที่ ๒๖ มกราคม ๒๕๕๙ มีมติเห็นชอบหลักการโครงการเพิ่มความเข้มแข็งของเศรษฐกิจฐานรากตามแนวทางประชารัฐโดยมีวัตถุประสงค์เพื่อใช้ในการลงทุนด้านโครงสร้างพื้นฐานในชุมชนและเพื่อดำเนินกิจกรรมอื่นๆที่ชุมชนเห็นว่าเป็นประโยชน์ในการส่งเสริมศักยภาพในการประกอบอาชีพและความเป็นอยู่ในชุมชนที่ดีขึ้นอาศัยอำนาจตามความในมาตรา๕ (๕) และ ๑๙ (๑๖) แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ.๒๕๔๗ ประกอบกับมติคณะกรรมการกองทุนหมู่บ้านและชุมชนเมืองแห่งชาติ คราวประชุมเมื่อวันที่ ๑๒ กุมภาพันธ์ ๒๕๕๙ คณะกรรมการกองทุนหมู่บ้านและชุมชนเมืองแห่งชาติ จึงได้ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการเพิ่มความเข้มแข็งของเศรษฐกิจฐานรากตามแนวทางประชารัฐ พ.ศ.๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บทบัญญัติของระเบียบ ประกาศหรือคำสั่งใดที่ขัด หรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้กองทุนหมู่บ้าน หมายความว่า กองทุนหมู่บ้านหรือกองทุนชุมชนเมืองในพื้นที่จังหวัด แล้วแต่กรณีชุมชนเมือง หมายความว่า ชุมชนในเขตเทศบาล เมืองพัทยาหรือเขตพื้นที่อื่น ทั้งนี้ โดยมีขอบเขตตามหลักเกณฑ์วิธีการ และเงื่อนไขที่คณะกรรมการกำหนดคณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติคณะอนุกรรมการ หมายความว่าคณะอนุกรรมการดำเนินงานโครงการเพิ่มความเข้มแข็งของเศรษฐกิจฐานรากตามแนวทางประชารัฐโดยการแต่งตั้งจากคณะกรรมการกองทุนหมู่บ้านและชุมชนเมืองแห่งชาติคณะกรรมการกองทุนหมู่บ้าน หมายความว่าคณะกรรมการกองทุนหมู่บ้าน หรือคณะกรรมการกองทุนชุมชนเมือง แล้วแต่กรณีกรรมการกองทุนหมู่บ้าน หมายความว่ากรรมการในคณะกรรมการกองทุนหมู่บ้านหรือกรรมการในคณะกรรมการกองทุนชุมชนเมืองแล้วแต่กรณีคณะผู้รับผิดชอบโครงการ หมายความว่า คณะบุคคลหรือคณะทำงาน แล้วแต่กรณีที่ได้รับการคัดเลือกจากที่ประชุมสมาชิกเพื่อบริหารงานโครงการเพิ่มความเข้มแข็งของเศรษฐกิจฐานรากตามแนวทางประชารัฐสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติสำนักงาน สาขา หมายความว่าสำนักงานกองทุนหมู่บ้านและชุมชนเมืองแห่งชาติ สาขาตามเขตพื้นที่รับผิดชอบในภูมิภาคผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาติธนาคาร หมายความว่า ธนาคารออมสินธนาคารเพื่อการเกษตรและสหกรณ์การเกษตรหรือธนาคารอื่นที่คณะกรรมการกำหนดประชุมสมาชิก หมายความว่าที่ประชุมสมาชิกกองทุนหมู่บ้านและชุมชนเมืองบัญชีประชารัฐ หมายความว่าบัญชีเงินฝากออมทรัพย์ภายใต้ชื่อกองทุนหมู่บ้านและชุมชนเมือง (ชื่อหมู่บ้านหรือชุมชนเมือง)ซึ่งเปิดไว้รองรับเงินจัดสรรจากรัฐบาลสำหรับกองทุนหมู่บ้านและชุมชนเมืองดำเนินโครงการเพิ่มความเข้มแข็งของเศรษฐกิจฐานรากตามแนวทางประชารัฐโครงการ หมายความว่าโครงการเพิ่มความเข้มแข็งของเศรษฐกิจฐานรากตามแนวทางประชารัฐข้อ๕ ให้ประธานกรรมการกองทุนหมู่บ้านและชุมชนเมืองแห่งชาติรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑วัตถุประสงค์ในการดำเนินโครงการ ข้อ๖ กองทุนหมู่บ้านสามารถดำเนินโครงการโดยมีวัตถุประสงค์ดังนี้(๑)เพื่อส่งเสริมกระบวนการมีส่วนร่วมในการแก้ไขปัญหา ความต้องการของหมู่บ้านและชุมชน(๒)เพื่อส่งเสริมสนับสนุนความเข้มแข็งของเศรษฐกิจฐานรากตามแนวทางประชารัฐ(๓)เพื่อเสริมสร้างและส่งเสริมการพัฒนาโครงสร้างพื้นฐานในการส่งเสริมและสนับสนุนการสร้างอาชีพสร้างงาน สร้างรายได้ ในหมู่บ้าน/ชุมชน ที่มุ่งเน้นทั้งภาคการผลิตการแปรรูปและการตลาดอย่างครบวงจรและการเพิ่มศักยภาพในการประกอบอาชีพและความเป็นอยู่ของคนในหมู่บ้านและชุมชนให้ดีขึ้น(๔)เพื่อเสริมสร้างและปลูกจิตสำนึกในการบริหารงบประมาณดำเนินการกิจกรรมร่วมกันยึดหลักการบริหารแบบมีส่วนร่วม โปร่งใส สามารถตรวจสอบได้(๕)ซื้อ จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้และจัดการโดยประการอื่นซึ่งทรัพย์สินใด ๆ ตลอดจนดอกผลของทรัพย์สินอันเกิดจากการดำเนินโครงการ(๖)ขาย โอน จำนอง จำนำ แลกเปลี่ยน และจำหน่ายทรัพย์สิน อันเกิดจากการดำเนินโครงการ(๗)กู้ยืมเงิน นิติบุคคล หรือสถาบันการเงินอื่น ที่คณะกรรมการกำหนดข้อ๗ คณะอนุกรรมการอาจกำหนดวัตถุประสงค์ให้กองทุนหมู่บ้านสามารถดำเนินโครงการเพิ่มเติมได้ตามที่เห็นสมควรทั้งนี้ให้เป็นไปตามประกาศคณะอนุกรรมการกำหนดหมวด ๒คณะอนุกรรมการดำเนินงานโครงการเพิ่มความเข้มแข็งของเศรษฐกิจฐานรากตามแนวทางประชารัฐ ข้อ๘ ให้คณะกรรมการแต่งตั้งคณะอนุกรรมการคณะหนึ่ง เรียกว่า คณะอนุกรรมการดำเนินงานโครงการเพิ่มความเข้มแข็งของเศรษฐกิจฐานรากตามแนวทางประชารัฐ หรือ อคป. ประกอบด้วยบุคคลซึ่งประธานกรรมการกองทุนหมู่บ้านและชุมชนเมืองแห่งชาติ แต่งตั้งโดยพิจารณาถึงความรู้ ความสามารถและประสบการณ์ที่เป็นประโยชน์ต่อการดำเนินงานโครงการให้คณะอนุกรรมการมีอำนาจหน้าที่ดังนี้(๑)กำหนดกรอบแนวทางในการพิจารณาและอนุมัติโครงการเพิ่มความเข้มแข็งของเศรษฐกิจฐานรากตามแนวทางประชารัฐ(๒)พิจาณาจัดสรรงบประมาณ ให้เป็นไปตามหลักเกณฑ์และระเบียบที่กำหนด(๓)ประมวลและวิเคราะห์ผลประโยชน์ที่คาดว่าจะเกิดขึ้นจากโครงการที่ได้รับการอนุมัติแล้วเพื่อติดตามและประเมินผลการดำเนินโครงการ(๔)แต่งตั้งคณะทำงาน หรือบุคคลเพื่อทำหน้าที่ในด้านต่าง ๆ ในส่วนที่เกี่ยวข้องเพื่อช่วยเหลือการปฏิบัติงาน หรือติดตามประเมินผลการดำเนินงานโครงการเพิ่มความเข้มแข็งของเศรษฐกิจฐานรากตามแนวทางประชารัฐให้บรรลุวัตถุประสงค์ และมีประสิทธิภาพ(๕)ออกระเบียบ ประกาศ คำสั่ง หลักเกณฑ์เงื่อนไขและวิธีการตามระเบียบคณะกรรมการกองทุนหมู่บ้านและชุมชนเมืองแห่งชาติที่เกี่ยวข้องเพื่อการดำเนินการตามหลักการของโครงการประชารัฐ(๖)รายงานผลการดำเนินงานตลอดจนปัญหาและอุปสรรคในการปฏิบัติงานให้คณะกรรมการกองทุนหมู่บ้านและชุมชนเมืองแห่งชาติทราบ(๗)ปฏิบัติหน้าที่อื่น ๆ ตามที่ได้รับมอบหมายจากคณะกรรมการกองทุนหมู่บ้านและชุมชนเมืองแห่งชาตินายกรัฐมนตรีหรือผู้ที่นายกรัฐมนตรีมอบหมายให้กำกับดูแลกองทุนหมู่บ้านและชุมชนเมืองแห่งชาติหมวด ๓การขอรับการจัดสรรงบประมาณ ข้อ๙ กองทุนหมู่บ้านที่มีความประสงค์จะขอรับการจัดสรรเงินงบประมาณตามโครงการสามารถยื่นแบบคำขอรับการสนับสนุนเงินงบประมาณโครงการได้ตามแนวทางและวิธีการที่คณะอนุกรรมการกำหนดข้อ๑๐ กองทุนหมู่บ้านสามารถนำงบประมาณที่ได้รับการจัดสรรไปร่วมดำเนินงานกับกองทุนหมู่บ้านอื่นได้ทั้งนี้ต้องเป็นไปตามมติที่ประชุมสมาชิก และเพื่อสนับสนุนและส่งเสริมกองทุนหมู่บ้านหมู่บ้านหรือชุมชนให้มีส่วนร่วมในการพัฒนาชุมชนของตนเองข้อ๑๑ การดำเนินงานต้องบริหารจัดการด้วยความโปร่งใสและสามารถตรวจสอบได้ทุกขั้นตอนการนำเงินงบประมาณตามโครงการไปใช้เป็นเงินทุนให้สมาชิกกองทุนหมู่บ้านกู้ยืมหรือเพื่อประโยชน์ส่วนบุคคลจะกระทำมิได้ข้อ๑๒ คณะกรรมการกองทุนหมู่บ้านที่ประสงค์ขอรับการสนับสนุนเงินงบประมาณโครงการให้จัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนดเพื่อพิจารณาคัดเลือกโครงการโดยคำนึงถึงหลักการประชารัฐ และคณะผู้รับผิดชอบโครงการโดยใช้กระบวนการมีส่วนร่วมของสมาชิกกองทุนหมู่บ้าน ซึ่งจำนวนองค์คณะ องค์ประกอบและอำนาจหน้าที่ให้เป็นไปตามแนวทางและวิธีการที่คณะอนุกรรมการกำหนดการเสนอโครงการอย่างน้อยต้องมีแผนในการบริหารจัดการ แผนการใช้จ่ายเงินขั้นตอนและวิธีการในการป้องกันความเสียหายจากการบริหารจัดการ การดูแลรักษาเพื่อให้การดำเนินงานโครงการเป็นไปอย่างต่อเนื่องและยั่งยืนตลอดทั้งการใช้ประโยชน์จากทรัพย์สินที่เกิดจากเงินงบประมาณโครงการตลอดจนการครอบครองการกำหนดผู้เป็นเจ้าของกรรมสิทธิ์ในทรัพย์สินที่เกิดจากเงินงบประมาณโครงการเมื่อคณะกรรมการกองทุนหมู่บ้านดำเนินการตามวรรคหนึ่งเสร็จแล้วให้เสนอโครงการและเอกสารรายงานการประชุมสมาชิกพร้อมเอกสารประกอบ ตามแนวทางและวิธีการที่คณะอนุกรรมการกำหนดข้อ๑๓ คณะอนุกรรมการอาจกำหนดหลักเกณฑ์เงื่อนไข และวิธีการ ตลอดจนองค์ประชุมเพื่อให้สามารถจัดประชุมสมาชิกสำหรับการขอรับเงินสนับสนุนงบประมาณในการดำเนินโครงการในกรณีที่กองทุนหมู่บ้านไม่สามารถจัดประชุมสมาชิกได้โดยให้กองทุนหมู่บ้านรายงานปัญหาอุปสรรคในการดำเนินการประชุมสมาชิกให้สำนักงานทราบเพื่อเสนอต่อคณะอนุกรรมการพิจารณาข้อ๑๔ การเปลี่ยนแปลง แก้ไข หรือเพิ่มเติมโครงการให้คณะกรรมการกองทุนหมู่บ้านจัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนด เพื่อมีมติเปลี่ยนแปลง แก้ไข หรือเพิ่มเติมโครงการโดยกระบวนการให้เป็นไปตามแนวทางและวิธีการที่คณะอนุกรรมการกำหนด เพื่อให้การดำเนินโครงการบรรลุวัตถุประสงค์ตามนโยบายหมวด ๔การจัดสรรงบประมาณให้กองทุนหมู่บ้าน ข้อ๑๕ การจัดสรรงบประมาณตามโครงการให้จัดสรรโดยยึดหลักความเป็นจริงโดยคำนึงถึงหลักการประชารัฐ และการส่งเสริมศักยภาพในการประกอบอาชีพความเป็นอยู่ในชุมชนที่ดีขึ้นโดยกองทุนหมู่บ้านที่โครงการได้รับการอนุมัติจะได้รับการจัดสรรเงินงบประมาณกองทุนหมู่บ้านละไม่เกินห้าแสนบาทการจัดสรรงบประมาณนอกเหนือจากหลักเกณฑ์ข้างต้นให้สามารถดำเนินการได้ตามหลักเกณฑ์เงื่อนไข และวิธีการที่คณะอนุกรรมการกำหนดข้อ๑๖ เมื่อโครงการได้รับการอนุมัติให้สำนักงานแจ้งให้กองทุนหมู่บ้านทราบผลการดำเนินการเพื่อให้กองทุนหมู่บ้านที่เสนอโครงการดำเนินการเปิดบัญชีประชารัฐและส่งสำเนาสมุดบัญชีเงินฝากประชารัฐให้สำนักงานทราบตามแนวทางและวิธีการที่คณะอนุกรรมการกำหนดเมื่อสำนักงานได้รับข้อมูลการเปิดบัญชีแล้วให้ตรวจสอบว่าเป็นกองทุนหมู่บ้านที่ได้รับการอนุมัติโครงการแล้วจากนั้นให้สำนักงานดำเนินการโอนเงินงบประมาณเข้าบัญชีประชารัฐของกองทุนหมู่บ้านโดยเร็วและแจ้งให้กองทุนหมู่บ้านทราบผลการดำเนินการและดำเนินโครงการตามที่ได้รับการอนุมัติให้สำนักงานสรุปผลการจัดสรรงบประมาณโครงการเสนอต่อคณะกรรมการเพื่อรับทราบผลการดำเนินการข้อ๑๗ ในกรณีที่กองทุนหมู่บ้านได้เสนอโครงการแต่ไม่ได้รับการอนุมัติให้ดำเนินโครงการอันเนื่องมาจากเหตุใดก็ตามให้สำนักงานแจ้งให้กองทุนหมู่บ้านทราบผลการพิจารณาพร้อมเหตุผลการไม่ได้รับการอนุมัติ เพื่อให้กองทุนหมู่บ้านดำเนินการอย่างใดอย่างหนึ่งหรือแก้ไขให้ถูกต้องต่อไปภายในระยะเวลาที่กำหนด นับแต่วันที่ได้รับแจ้งหมวด ๕การดำเนินงานกองทุนหมู่บ้านและการบริหารโครงการ ข้อ๑๘ กองทุนหมู่บ้านจะเริ่มต้นดำเนินโครงการได้ต่อเมื่อได้รับการจัดสรรเงินงบประมาณเข้าบัญชีประชารัฐของกองทุนหมู่บ้านแล้วข้อ๑๙ การดำเนินโครงการให้ดำเนินการโดยคณะผู้รับผิดชอบโครงการที่ได้รับการคัดเลือกตามระเบียบนี้กรณีมีความจำเป็นอย่างยิ่งคณะผู้รับผิดชอบโครงการไม่สามารถดำเนินโครงการได้ให้คณะกรรมการกองทุนหมู่บ้านจัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนดเพื่อคัดเลือกคณะผู้รับผิดชอบโครงการทั้งหมดหรือบางส่วนขึ้นมาปฏิบัติหน้าที่แทนคณะหรือบุคคลที่ไม่สามารถดำเนินโครงการได้เพื่อดำเนินงานตามโครงการต่อไปข้อ๒๐ ให้คณะกรรมการกองทุนหมู่บ้านกำหนดระเบียบข้อบังคับ ประกาศ หรือคำสั่งของกองทุนหมู่บ้านสำหรับการบริหารงานโครงการข้อ๒๑ การทำนิติกรรม สัญญาเกี่ยวกับโครงการต้องกระทำภายใต้กรอบวัตถุประสงค์ตามข้อ ๖ หรือข้อ ๗ เท่านั้น ทั้งนี้ ต้องดำเนินการโดยกองทุนหมู่บ้านข้อ๒๒ สำนักงานอาจจัดทำคู่มือ แนวทางวิธีการดำเนินงานตามโครงการเพื่อให้กองทุนหมู่บ้านถือปฏิบัติให้เป็นไปตามแบบมาตรฐานเดียวกันได้ข้อ๒๓ กรณีมีการเปลี่ยนแปลงโครงการแก้ไขหรือเพิ่มเติมโครงการ ให้กองทุนหมู่บ้านหรือคณะผู้รับผิดชอบโครงการชะลอการใช้จ่ายเงินโครงการไว้ก่อนจนกว่าการดำเนินการตามข้อ ๑๔ จะแล้วเสร็จ ทั้งนี้ในกิจกรรมใดของโครงการที่ไม่ได้มีการเปลี่ยนแปลงแก้ไขหรือเพิ่มเติมโครงการให้ดำเนินโครงการต่อไปภายใต้งบประมาณนั้นข้อ๒๔ ทรัพย์สินที่เกิดจากการดำเนินงานภายใต้เงินงบประมาณโครงการนี้ให้ตกเป็นกรรมสิทธิ์ของกองทุนหมู่บ้าน ทั้งนี้หลักเกณฑ์วิธีการให้เป็นไปตามที่กฎหมายกำหนดข้อ๒๕ คณะกรรมการหรือคณะอนุกรรมการอาจออกประกาศระเบียบ ข้อบังคับ หรือคำสั่งเพื่อกำหนดการดำเนินงานบริหารโครงการเพิ่มเติมก็ได้หมวด ๖การตรวจสอบและรายงานผลการดำเนินงาน ข้อ๒๖ กรณีมีผู้ร้องเรียนหรือสำนักงานหรือสำนักงาน สาขา ตรวจสอบพบว่าการบริหารโครงการไม่เป็นไปตามหลักประชารัฐหรือไม่เป็นไปตามแนวทางและวิธีการที่คณะอนุกรรมการกำหนดหรือไม่เป็นไปตามคู่มือแนวทาง วิธีการดำเนินงานตามโครงการที่สำนักงานกำหนดหรือโดยไม่ชอบด้วยกฎหมายหรือเป็นการกระทำการอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชนแล้วแต่กรณี เมื่อพิจารณาแล้วเห็นว่ามีมูลเพียงพอผู้อำนวยการมีอำนาจแจ้งระงับการเบิกจ่ายเงินออกจากบัญชีประชารัฐไว้เป็นการชั่วคราวโดยมีหนังสือไปยังธนาคารเพื่อระงับการเบิกจ่ายเงินงบประมาณกรณีมีการเบิกถอนเงินงบประมาณออกจากบัญชีประชารัฐแล้วให้ผู้อำนวยการมีอำนาจแจ้งให้กองทุนหมู่บ้านนำเงินกลับเข้าบัญชีประชารัฐไว้เป็นการชั่วคราวจนกว่าจะมีการตรวจสอบข้อเท็จจริงแล้วเสร็จเมื่อตรวจสอบข้อเท็จจริงเสร็จแล้วเห็นว่าการบริหารโครงการไม่เป็นไปตามหลักประชารัฐหรือไม่เป็นไปตามแนวทางและวิธีการที่คณะอนุกรรมการกำหนดหรือไม่เป็นไปตามคู่มือ แนวทางวิธีการดำเนินงานตามโครงการที่สำนักงานกำหนดหรือโดยไม่ชอบด้วยกฎหมาย หรือเป็นการกระทำการอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชน จริงผู้อำนวยการมีอำนาจเรียกเงินงบประมาณคืนทั้งหมดหรือบางส่วนรวมดอกผล แล้วแต่กรณีเมื่อตรวจสอบแล้วเห็นว่าการบริหารโครงการเป็นไปตามหลักประชารัฐเป็นไปตามแนวทางและวิธีการที่คณะอนุกรรมการกำหนด เป็นไปตามคู่มือ แนวทางวิธีการดำเนินงานตามโครงการที่สำนักงานกำหนด ชอบด้วยกฎหมายและการกระทำนั้นไม่ได้ก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชนให้ผู้อำนวยการมีหนังสือแจ้งไปยังกองทุนหมู่บ้านให้ดำเนินการบริหารจัดการเงินงบประมาณต่อไปข้อ๒๗ เพื่อให้ได้ข้อเท็จจริงที่ถูกต้องสำนักงานสามารถประสานขอความร่วมมือจากหน่วยงานที่เกี่ยวข้องหรือหน่วยงานในพื้นที่ให้ตรวจสอบหรือร่วมตรวจสอบ เพื่อให้ได้ข้อเท็จจริงที่ชัดเจนข้อ๒๘ กรณีสำนักงานหรือกองทุนหมู่บ้านพบว่าเกิดความเสียหายในทางแพ่งเกี่ยวกับการดำเนินโครงการอันเกิดจากบุคคลอื่นที่กองทุนหมู่บ้านไปกระทำนิติกรรม สัญญาให้กองทุนหมู่บ้านดำเนินการตามกระบวนการทางกฎหมาย เพื่อเรียกร้อง ค่าสินไหมทดแทนค่าเสียหาย ต่อผู้เกี่ยวข้องกรณีกองทุนหมู่บ้านไม่ดำเนินการให้ผู้อำนวยการเรียกเงินงบประมาณคืนทั้งหมดหรือบางส่วนรวมดอกผล จากกองทุนหมู่บ้านหรือจากกรรมการกองทุนหมู่บ้านหรือจากคณะผู้รับผิดชอบโครงการที่ไม่ดำเนินการจนทำให้เกิดความเสียหายแล้วแต่กรณีข้อ๒๙ กรณีกองทุนหมู่บ้านหรือกรรมการกองทุนหมู่บ้านไม่เห็นด้วยกับการเรียกเงินงบประมาณคืนทั้งหมดหรือบางส่วนรวมดอกผลกองทุนหมู่บ้านสามารถอุทธรณ์เป็นหนังสือมายังผู้อำนวยการได้ภายในสามสิบวันนับแต่วันที่เรียกเงินคืนข้อ๓๐ ให้กองทุนหมู่บ้านรายงานผลการดำเนินโครงการและรายงานการใช้จ่ายเงินต่อสำนักงานตามแนวทางและวิธีการที่คณะอนุกรรมการกำหนดข้อ๓๑ ผู้อำนวยการอาจแต่งตั้งคณะทำงานหรือบุคคลเพื่อตรวจสอบ สอบทาน ติดตามและประเมินผลหรือดำเนินการอื่นใดในการสนับสนุนการดำเนินงานโครงการและรายงานต่อผู้อำนวยการเพื่อพิจารณาดำเนินการตามระเบียบนี้หมวด ๗การทำบัญชีและการตรวจสอบ ข้อ๓๒ ให้นำความตามหมวด ๗ในการจัดทำบัญชีและการตรวจสอบของระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. ๒๕๕๑มาใช้บังคับโดยอนุโลม เท่าที่ไม่ขัดหรือแย้งต่อระเบียบนี้ข้อ๓๓ กำไรสุทธิที่เกิดจากการดำเนินงานของโครงการให้นำเข้าบัญชีประชารัฐเมื่อสิ้นปีบัญชีหากปรากฏว่าปีใดมีกำไรสุทธิคณะกรรมการกองทุนหมู่บ้านสามารถนำกำไรสุทธิมาจัดสรรได้ทั้งนี้ให้มีการจัดสรรเป็นเงินสมทบบัญชีประชารัฐเพื่อเป็นเงินทุนในการดำเนินโครงการและเงินอื่นตามระเบียบที่กองทุนหมู่บ้านกำหนดการจัดสรรกำไรสุทธิบัญชีประชารัฐให้คำนึงถึงประโยชน์ สวัสดิภาพ สวัสดิการ ของสมาชิกและประชาชนการมีส่วนร่วมของกองทุนหมู่บ้านที่ดำเนินโครงการให้สามารถดำเนินโครงการเพื่อสร้างงานสร้างรายได้ สร้างอาชีพและกิจกรรมสาธารณประโยชน์ ที่เป็นรูปธรรมอย่างชัดเจนได้อย่างต่อเนื่องและยั่งยืนคณะกรรมการสามารถกำหนดให้มีการจัดสรรกำไรสุทธิของบัญชีประชารัฐเพิ่มเติมได้เพื่อประโยชน์ของการบริหารจัดการของกองทุนหมู่บ้านและชุมชนเมืองแห่งชาติบทเฉพาะกาล ข้อ๓๔ การใด ๆที่ดำเนินการโดยคณะกรรมการ หรือคณะอนุกรรมการ ที่แต่งตั้งโดยคณะกรรมการตลอดจนกองทุนหมู่บ้านที่ได้กระทำหรือดำเนินการภายใต้นโยบาย แนวทาง ระเบียบ ประกาศและคำสั่งของคณะกรรมการก่อนที่ระเบียบนี้ใช้บังคับให้ถือเป็นการดำเนินโครงการตามระเบียบนี้ข้อ๓๕ ในระหว่างไม่มีคณะอนุกรรมการหรือมีแต่ไม่สามารถจัดการประชุมคณะอนุกรรมการได้ให้อำนาจของคณะอนุกรรมการตามระเบียบนี้เป็นอำนาจของคณะกรรมการจนกว่าจะมีคณะอนุกรรมการหรือจนกว่าจะประชุมคณะอนุกรรมการได้ประกาศ ณ วันที่ ๑๕กุมภาพันธ์ พ.ศ. ๒๕๕๙สุวพันธุ์ ตันยุวรรธนะประธานกรรมการกองทุนหมู่บ้านและชุมชนเมืองแห่งชาติปริยานุช/จัดทำ๒๘ มีนาคม ๒๕๕๙วิศนี/ตรวจ๓๑ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๔ ง/หน้า ๑/๑๖ มีนาคม ๒๕๕๙